Sú mormoni kresťania?
Áno! Celkom určite. Koniec koncov, slovo „mormon“ je iba prezývka. Sme členmi Cirkvi Ježiša Krista Svätých neskorších dní. Preto veríme, že Ježiš Kristus je Božím Synom, Spasiteľom sveta a miluje nás všetkých viac, ako si vieme predstaviť. Znamená to, že máme presne rovnakú vieru ako každá iná kresťanská cirkev? Nie. Ale určite sa považujeme za oddaných nasledovníkov Ježiša Krista.
Členovia Cirkvi Ježiša Krista sa rozhodli nepiť pivo, pretože veríme v inšpirovaný zdravotný kódex, ktorý nás povzbudzuje k starostlivosti o naše telo. Väčšina z toho sú záležitosti zdravého rozumu. Žiadne nelegálne drogy. Žiadny alkohol. Žiadny tabak. Ale okrem toho tiež žiadna káva alebo čaj. Nevieme presne prečo, ale veríme, že tieto pokyny prišli od Boha, a preto sa snažíme zdržať týchto látok.